KALLA VIKTÓRIA
Kalla Viktória 2014-ben szerzett magyar alapszakos bölcsész diplomát a Szegedi Tudományegyetemen, majd 2017-ben ugyanitt okleveles magyartanár és okleveles történelemtanár diplomát szerzett. Tanulmányai befejezésének évében nyújtotta be jelentkezését a Kiskunhalasi SZC Kiskőrösi Wattay Technikum jogelőd intézményébe, ahol azóta is elkötelezetten végzi oktatói munkáját. Immár kilenc éve tanít magyar nyelv és irodalom, valamint történelem tantárgyakat intézményünkben.
Pályakezdését követően osztályfőnöki megbízást kapott, amelyet ugyanolyan lelkiismeretességgel és felelősségtudattal lát el, mint tanári feladatait. Tanítványai iránti elkötelezettsége és segítő szándéka arra ösztönözte, hogy tovább bővítse szakmai ismereteit, ezért a Szegedi Tudományegyetem szociálpedagógia szakán folytatta tanulmányait. Itt szociálpedagógus végzettséget szerzett kisebbségpolitika specializációval, amely tovább erősítette a fiatalok támogatása iránti elhivatottságát.
[bookmark: _GoBack]Kalla Viktória aktív szerepet vállal az iskola közösségi életében és szakmai programjaiban. Részt vesz a GINOP-pályázatok megvalósításában, emellett évről évre eredményesen készíti fel tanulóit különböző magyar nyelvi versenyekre. Munkáját a folyamatos fejlődés igénye jellemzi. 
Szakmai elhivatottsága, pedagógiai igényessége, a tanulók iránt tanúsított felelősségteljes hozzáállása, valamint folyamatos önképzése alapján Kalla Viktória méltó a Jövő reménysége díjra.
Az eddig elért eredményeihez szívből gratulálunk, további pályafutásához pedig sok sikert, kitartást és újabb szakmai eredményeket kívánunk!

